open-index/open-wikipedia-markdown huggingface dataset:
Estación de Elx-Parc

**Elx-Parc** é unha estación de ferrocarril da liña Alacant-Murcia situada baixo a Avenida do Ferrocarril da cidade de Elx na intersección coa rúa da nosa Señora da Cabeza.

Por esta estación circulan trens Talgo Barcelona-Lorca, Barcelona-Murcia e Cartagena-Montpellier, trens da liña L-1 de Media distancia Renfe e os trens da liña C-1 de Proximidades Murcia/Alacant.

## Historia 
Na década de 1960 o gran crecemento de Elx propiciou a construción dun túnel ferroviario de 5,5 km polo que pasa a liña Alacant-Murcia, creándose nese momento as estacións actuais que posúe a cidade de Elx. O nome débese á proximidade ao Parque Municipal de Elx.

Dá servizo de acceso ferroviario á Universidade Miguel Hernández, ao Conservatorio municipal e á Escola Oficial de Idiomas de Elx.

## Servizos ferroviarios 
### Longo Percorrido 
### Media Distancia 
### Proximidades 
## Notas 
## Véxase tamén 
### Ligazóns externas 
* Ficha en miestacion.es .
* Páxina oficial de Renfe Operadora .
O Carballal, San Xiao de Mos, Castro de Rei

**O Carballal** é un lugar da parroquia de San Xiao de Mos no concello de Castro de Rei. Segundo o IGE, no ano 2019 tiña 11 habitantes (3 homes e 8 mulleres), o que supón un aumento respecto do ano 2014, cando tiña 7 habitantes.

## Lugares e parroquias 
### Lugares de San Xiao de Mos 
### Parroquias de Castro de Rei 
## Notas
Galería de imaxes da Cova da Moura, Noia

Dolmen da Cova da Moura, Argalo, Noia.

Ficheiro:Cova da MOura2 Argalo Noia.jpg
Ficheiro:Cova da Moura en Argalo, Noia.jpg
Ficheiro:Cova da Moura1 Argalo Noia.jpg
Ficheiro:Cova da Moura, Argalo, Noia.jpg
Galería de imaxes do Castriño de Conxo

O **Castriño de Conxo** é un sitio arqueolóxico composto por petróglifos e un castro prerromano situado en Santiago de Compostela.

Ficheiro:Castrinho_de_Conxo_vista_xeral.JPG
Ficheiro:Castrino de conxo gravado.jpg
Ficheiro:Castriño de Conxo parte superior.jpg
Ficheiro:Petroglifo do Castriño de Conxo 2.jpg
Ficheiro:Petroglifo do Castriño de Conxo 3.jpg
Ficheiro:Petroglifo do Castriño de Conxo.jpg
Ficheiro:Petroglifos de Castrinho de Conxo. Punhal.jpg
Ficheiro:Petroglifos do Castrinho de Conxo.jpg
Ficheiro:Castriño de Conxo - Santiago de Compostela.jpg
Hamburguesa

A **hamburguesa** é un alimento procesado en forma de sándwich cilíndrico que consta de carne picada e compactada cociñada á grella ou fritida. Preséntase entre dous pans lixeiros que posúen unha forma semiesférica que con frecuencia posúen sementes de sésamo na parte posterior. Adoita estar acompañada de aros de cebola, follas de leituga, algún toro de tomate, láminas de conservas en vinagre etc. Así mesmo, é costume que sexa adubada con algún condimento como o *ketchup*, a mostaza ou a maionesa e por veces cunha ou varias láminas de queixo procesado.

## Etimoloxía 
A palabra *hamburguesa* ven do inglés *hamburguer*, en relación á cidade de Hamburgo.

## Historia 
No ano 1500 AEC xa hai indicios de fabricación de carne picada, con aditivos e especias, co seu posterior embutido nunha pel onde se deixaba secar e transformar. Será logo, durante a época do Imperio romano e na Idade Media, cando este produto aumentará a súa fama. Na época da Revolución industrial, increméntase a reutilización do tecido adiposo e o tecido conxuntivo mesturándoo con outros tipos de carne. Desta forma, esta actividade que inicialmente era marxinal, pasa a esixir unha calidade dos animais de procedencia maior. O termo *hamburguesa* comézase a utilizar no 1884 na expresión *Hamburguer steak* ou *Bistec de Hamburgo* que era como se denominaba á carne moída que preparaban os inmigrantes alemáns que vivían nos Estados Unidos. En 1885, a cidade de Hamburg en Nova York inventa un sándwich con carne moída, que adopta o nome da cidade que o creou. Actualmente, este tipo de industria cárnica amósase como unha alternativa á carne fresca.[miniatura|centro|Hamburguesa con patacas fritidas nun restaurante en [Friburgo, Alemaña|Friburgo.]]
## Véxase tamén 
### Bibliografía 
* Sánchez Pineda, M.T. (2003) *Procesos de elaboración de alimentos y bebidas*. Madrid: Ed. Mundi-prensa 
### Outros artigos 
* Comida rápida
* Índice Big Mac
Iwanuma

**Iwanuma** (岩沼市, いわぬまし, *Iwanuma-shi*) é un concello da prefectura de Miyagi no Xapón. Está situado no centro-leste da rexión de Tōhoku e no centro-sur da prefectura, ao noroeste da illa de Honshū. A súa superficie é de 60,71&nbsp;km², a poboación é de 44.496 habitantes (2009) e ten unha densidade de poboación de 733 h/km².

O concello de Iwanuma limita cos concellos de Watari, Shibata, Murata e Natori.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Iwanuma .
Komaki

**Komaki** (小牧市, こまきし, *Komaki-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ao noroeste da prefectura, na zona da provincia histórica de Owari, no centro da illa de Honshū. A súa superficie é de 62,82&nbsp;km², a poboación é de 149.433 habitantes (2009) e ten unha densidade de poboación de 2.380 h/km².

O concello de Komaki limita cos concellos de Kitanagoya, Iwakura, Kōnan, Ōguchi, Inuyama, Kasugai e Toyoyama.

## Historia 
A cidade de Komaki foi fundada pola fusión de 3 concellos do distrito de Higashikasugai (*Komaki-chou*, *Ajioka-mura* e *Shinooka-mura*) no ano 1955.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Komaki .
Dettifoss

[miniatura|Dettifoss no mapa físico de [Islandia.]]
miniatura|Fervenza de Dettifoss, Islandia.
**Dettifoss** é unha fervenza do Parque Nacional Jökulsárgljúfur, que se atopa no nordés de Islandia, preto do lago Mývatn.

## Características 
Está situada no leito do río Jökulsá á Fjöllum, que nace no glaciar de Vatnajökull e recolle auga dunha grande área da zona nordeste da illa. A fervenza ten 100 metros de ancho e unha caída de 44 metros ao canón de Jökulsárgljúfur. É a maior fervenza de Europa no tocante ao volume de auga, cuns caudais medio e máximo de 200 e 400 metros cúbicos por segundo, respectivamente .

## Notas 
## Véxase tamén 
### Bibliografía 
*Leffman, David; and Proctor, James (2004). *The Rough Guide To Iceland*, Rough Guides, 281. ISBN 1-84353-289-1.

### Ligazóns externas 
*Páxina oficial de Dettifoss
Templo de Uppsala

[miniatura|dereita|300px|Imaxe mostrando a cadea de ouro no templo, a fonte e a árbore, por [Olaus Magnus *Historia de Gentibus Septentrionalibus* (1555)]]
O **templo de Uppsala** era un lugar relixioso en Gamla Uppsala (Antiga Uppsala), próximo á moderna Uppsala, Suecia, que fora creado para venerar os deuses nórdicos dende tempos prehistóricos. 
O templo está escasamente documentado, mais téñense referencias del en sagas nórdicas e na Gesta Danorum de Saxo Grammaticus. Tamén foi descrito por Adán de Bremen.

## Historia e controversia 
As maiores controversias con respecto ao templo céntranse especificamente no lugar da Antiga Uppsala onde se localizaba e en se foi un edificio ou non. Algunhas correntes din que o templo foi confundido co salón dos reis suecos, situado a decenas de metros da igrexa actual, aínda que as igrexas acostumaban a se erguer sobre antigos templos pagáns ou sitios onde se realizaban actividades rituais.

Durante unha escavación na igrexa actual, os restos dun ou, posibelmente, varios edificios de madeira, foron encontrados baixo os cimentos. Snorri Sturluson escribiu que o templo construíuno o deus Freyr quen, supostamente, viviu en Uppsala. Snorri e Saxo Grammaticus afirmaban que foi Freyr quen comezou a tradición dos sacrificios humanos no templo. As sagas nórdicas, Saxo Grammaticus e Adán de Bremen describen os sacrificios en Uppsala como festas populares que atraían público de toda Suecia. Moitas destas fontes falan de sacrificios humanos para os deuses nórdicos.

O templo de Uppsala foi destruído, probabelmente polo rei Ingold I en 1087 durante a última batalla coñecida entre pagáns e cristiáns.

No ano 2000, realizouse un blót na Antiga Uppsala, e foi o primeiro evento deste tipo neste lugar en 900 anos. Foi realizado por membros da relixión Ásatrú.
Alex Acker

**Alex Maurice Acker**, nado o 21 de xaneiro de 1983 en Compton (California) é un ex xogador profesional de baloncesto estadounidense. Con 1,96 metros e 84 kg xoga na posición de escolta.

## Traxectoria 
Acker era alumno da Universidade de Pepperdine e foi elixido na segunda rolda do Draft da NBA no 2005 polos Detroit Pistons. Foi asignado á D-League para os Fayetteville Patriots o 27 de febreiro de 2006. Na tempada 2006-2007 fichou polo Olympiakos da Liga Grega, equipo co que acadou 16.5 puntos e 7.5 rebotes na Euroliga e 11 puntos e 3.5 rebotes na liga Helena.

En agosto de 2007 fichou polo AXA FC Barcelona, para ser o substituto de Juan Carlos Navarro. Pese a que realizou unha tempada bastante irregular, nos playoffs tivo grandes actuacións, especialmente ante o Iurbentia Bilbao. Non obstante, o feito dos seus problemas co xeonllo, así como a volta de Navarro a Barcelona, fixeron que o club azulgrana non executase a opción de renovación do seu contrato.

A tempada 2008-09 volta á NBA asinando un contrato polos Detroit Pistons, equipo no que xa militara con anterioridade a súa "etapa" en Europa.

A tempada seguinte, a mediados do mes de febreiro, os Pistons traspasan o xogador xunto a unha segunda elección na 2ª rolda do draft do 2011 a cambio dunha elección na 2ª rolda do draft do 2013 a Los Angeles Clippers, nun movemento no que Detroit pretendía situarse por debaixo do tope salarial para non ter que pagar o *imposto de luxo*. En agosto de 2009 volta a Europa sendo contratado polo Olimpia Milano.

## Notas 
## Véxase tamén 
### Ligazóns externas 
* Ficha de Acker en ACB.com 
* Estatísticas de Acker na NBA
Gondulfe

O topónimo **Gondulfe** ten orixe xermánica, de  ("loita") + - ("lobo"). Pode referirse a:

;En Galiza
***Gondulfe**, parroquia do concello de Taboada;
****Gondulfe**, lugar de dita parroquia;
***Gondulfe**, lugar da parroquia de Vilapedre, no concello de Vilalba.

## Notas
## Véxase tamén
### Outros artigos
Galería de imaxes de capiteis románicos de Galicia

Chapiteis románicos de Galicia

## Provincia da Coruña

Ficheiro:Colegiata de Santa Maria de Sar 8.jpg|Colexiata de Santa María a Real do Sar, Santiago de Compostela
Ficheiro:Iglesia de Santa María de Cambre.jpg|Igrexa de Santa María de Cambre, Cambre
Ficheiro:Melide Santa Maria porta capitel.jpg|Igrexa de Santa María de Melide, Melide

## Provincia de Lugo

Ficheiro:Iglesia de San Martiño de Mondoñedo.jpg|San Martiño de Mondoñedo, Mondoñedo
Ficheiro:Iglesia de San Salvador de Asma 6.jpg|Igrexa de San Salvador de Asma, Chantada
Ficheiro:Mosteiro de San Paio de Diomondi 3.jpg|Mosteiro de San Paio de Diomondi, O Saviñao

## Provincia de Ourense

Ficheiro:Iglesia de San Pedro de Trasalba 4.jpg|Igrexa de San Pedro de Trasalba, Amoeiro
Ficheiro:San Paio de Boveda 5.jpg|Mosteiro de San Paio de Bóveda, Amoeiro
Ficheiro:Iglesia de San Xoan de Vilar de Santos 5.jpg|Igrexa de Xoán de Vilar de Santos, Vilar de Santos

## Provincia de Pontevedra

Ficheiro:Capitel Carboeiro.JPG|Mosteiro de Carboeiro, Silleda
Ficheiro:San Pedro de Ansemil.Capitel2.JPG|Igrexa de San Pedro de Ansemil, Silleda
Galería de imaxes de ábsidas románicas de Galicia

**Ábsidas** románicas de Galicia.

## Provincia da Coruña 

Ficheiro:Mosteiro de San Xoán de Caaveiro.Galicia-España.jpg|Mosteiro de San Xoán de Caaveiro, A Capela
Ficheiro:A_Coruña,_colexiata_de_Santa_María_do_Campo.jpg|Colexiata de Santa María, A Coruña
Ficheiro:Absida maior Colexiata de Sar.JPG|Colexiata de Santa María a Real do Sar, Santiago de Compostela
Ficheiro:IgrexaparroquialStaMaría.jpg|Ábsidas románicas, da igrexa de Santa María de Cambre, Cambre
Ficheiro:Santa Maria de Mezonzo. Vilasantar.jpg|Igrexa de Santa María de Mezonzo, Vilasantar.

## Provincia de Lugo 

Ficheiro:Iglesia de San Salvador de Asma.jpg|Igrexa de San Salvador de Asma, Chantada
Ficheiro:Iglesia de Santa María de Meira cabecera.jpg|Igrexa de Santa María de Meira, Meira
Ficheiro:San Martiño de Mondoñedo.jpg|Igrexa de San Martiño de Mondoñedo, Mondoñedo
Ficheiro:Iglesia de San Lourenzo de Pedraza.jpg|Igrexa de San Lourenzo de Pedraza, Monterroso.
Ficheiro:Abside de la Iglesia de San Xulián do Camiño.jpg|Igrexa de San Xulián do Camiño, Palas de Rei
Ficheiro:Iglesia de Santa Maria de Marza.jpg|Igrexa de Santa María de Marza, Palas de Rei
Ficheiro:Santa Maria de Ferreira de Panton 1.jpg|Igrexa de Santa María de Ferreira, Pantón
Ficheiro:San Nicolas de Portomarin detalle posterior.JPG|Igrexa de San Nicolas de Portomarín, Portomarín

## Provincia de Ourense 

Ficheiro:Iglesia de San Martiño de Cameixa.jpg|Igrexa de San Martiño de Cameixa, Boborás
Ficheiro:Absidas mosteiro de San Clodio.JPG|Mosteiro de San Clodio, Leiro

## Provincia de Pontevedra 

Ficheiro:Santo Andre de Orrea 01.jpg|Igrexa de Santo Andre de Orrea, Agolada
Ficheiro:Iglesia de Santa Maria de Bemil.jpg|Igrexa de Santa María de Bemil, Caldas de Reis
Ficheiro:Iglesia de San Pedro de Dozón.jpg|Igrexa de San Pedro de Dozón, Dozón
Ficheiro:Mosteiro de Aciveiro absida.jpg|Mosteiro de Aciveiro, Forcarei
Ficheiro:San Martinho de Gargantans.jpg|Igrexa de San Martiño de Gargantáns, Moaña
Ficheiro:San Lourenzo de Carboeiro Mosteiro Galicia6.jpg|Mosteiro de San Lourenzo de Carboeiro, Silleda
Ficheiro:Iglesia de San Vicente de Barrantes.jpg|Igrexa de San Vicente de Barrantes, Tomiño
Ficheiro:Iglesia de San Martiño de Sobrán4.jpg|Igrexa de San Martiño de Sobrán, Vilagarcía
Ficheiro:Iglesia de San Xoan de Baion 1.jpg|Igrexa de San Xoán de Baión, Vilanova de Arousa
Galería de imaxes de hospitais de Galicia

**Imaxes de Hospitais de Galicia**

## Hospitais de Santiago de Compostela 

Ficheiro:Clinico de Santiago.jpg|Clínico de Santiago.
Ficheiro:Conxo 060325 02.jpg|Provincial de Conxo, Santiago de Compostela.
Ficheiro:Conxo 060325 03.jpg|Provincial de Conxo.
Ficheiro:Conxo 060325 04.jpg|Psiquiátrico de Conxo, Santiago de Compostela.
Ficheiro:Hospital Gil Casares 20151029.jpg|Hospital Gil Casares.

## Hospitais de Vigo

Ficheiro:Hospital Xeral, Vigo.jpg|Hospital Xeral de Vigo.
Ficheiro:Hospital do Meixoeiro, Vigo.jpg|Hospital do Meixoeiro.
Ficheiro:Hospital de Nosa Señora de Fátima, Vigo.jpg|Hospital de Nosa Señora de Fátima.
Ficheiro:'Unidade de cirurxía de ciclo rápido Cíes' (Policlínico Cíes), do arquitecto Xosé Bar Boo, Vigo.jpg|Policlínico Cíes, do arquitecto Xosé Bar Boo.
Ficheiro:Hospital da Cruz Vermella, Rúa de Cánovas del Castillo 16, Vigo.jpg|Da Cruz Vermella en Vigo, pechou en maio de 2010.

## Complexo Hospitalario Universitario A Coruña 

Ficheiro:Hospital A Coruña Galiza (CHUAC) spain.jpg|Hospital da Coruña
Ficheiro:Hospital Teresa Herrera A Coruña Galiza Spain.jpg|Hospital Teresa Herrera
Ficheiro:Hospital Maritimo de Oza A Coruña As Xuvias.jpg|Hospital Marítimo de Oza
Ficheiro:Hospital Abente y Lago, La Coruña, España, 2015-09-25, DD 63.JPG|Hospital Abente y Lago

## Outros 

Ficheiro:Hospital Arquitecto Marcide Ferrol A Coruña Galiza.jpg|Hospital Arquitecto Macide, Ferrol.
Ficheiro:Hospital do Barbanza.Oleiros.Ribeira.Galicia 1.jpg|Hospital da Barbanza, Oleiros, Ribeira.
Ficheiro:Hospital do Barbanza.Oleiros.Ribeira.Galicia 2.jpg|Hospital da Barbanza, Oleiros, Ribeira.
Ficheiro:Sanatorio de tuberculosos no Paraxón, Bragade, Cesuras 2.jpg|Antigo sanatorio de tuberculosos no Paraxón.
Ficheiro:Sanatorio de tuberculosos no Paraxón, Bragade, Cesuras.jpg|Sanatorio de tuberculosos no Paraxón, Bragade.
Ficheiro:Hospital Psiquiátrico Provincial do Rebullón, Mos.jpg|Psiquiátrico do Rebullón, Mos.

## Véxase tamén
Galería de imaxes da Sociedade de Salvamento e Seguridade Marítima de Galicia

**Galería de imaxes** da Sociedade de Salvamento e Seguridade Marítima de Galicia.

## Sociedade de Salvamento e Seguridade Marítima de Galicia 

Ficheiro:GuardamarConcepcionArenal.jpg|Concepción Arenal, porto de Celeiro (Viveiro)
Ficheiro:Alonso de Chaves09 (189972437).jpg|Alonso de Chaves, Viveiro
Ficheiro:Salvamar.jpg|Salvamar Sargadelos en Ribeira

### Torre de control marítimo da Coruña 

Ficheiro:Torre de control marítimo da Coruña.jpg
Ficheiro:Torres de Control Maritimo.001 - A Coruña.jpg
Ficheiro:Torres de Control Maritimo.002 - A Coruña.jpg

## Véxase tamén 
### Outros artigos 
*Galería de imaxes de Galicia
*Galería de imaxes da Coruña
*Galería de imaxes do porto da Coruña
*Galería de imaxes de barcos remolcadores en Galicia
Costa Cálida

[miniatura|300 px|Vista por satélite do [Mar Menor, na Costa Cálida]]
**Costa Cálida** é o nome turístico dos aproximadamente 250 km de costa mediterránea da Rexión de Murcia, España. Esta rexión ten un microclima que se caracteriza por unha temperatura media anual elevada e un grao relativo de aridez, con precipitacións medias inferiores a 340 mm.

A Costa Cálida esténdese desde El Mojón polo norte, preto da provincia de Alacant, ata as Cuatro Calas, en Águilas, polo sur. Abarca localiades costeiras como: San Pedro del Pinatar, San Javier, Los Alcázares, La Manga, Cartagena, La Azohía, Puerto de Mazarrón, Calabardina ou Águilas.

## Véxase tamén
### Ligazóns externas
*Costa Cálida en spain.info
*Costa ibérica
Atenea Partenos

[miniatura|Escultura votiva achada preto da [Ioannis Varvakis|escola Varvakeion, reflicte o tipo da restaurada *Atenea Partenos*: período romano, século II (Museo Arqueolóxico Nacional de Atenas)]]

***Atenea Partenos*** (en grego antigo Ἀθηνᾶ Παρθένος, literalmente Athena a Virxe) é o nome dunha enorme escultura criselefantina da deusa grega Atenea, obra de Fidias. Recibía o seu nome dun epíteto da propia deusa, e estaba aloxada no Partenón, na Acrópole de Atenas. Realizáronse diversas réplicas e obras inspiradas nela, tanto antigas como modernas.

Foi a imaxe de culto de máis soa na cidade de Atenas, considerada un dos maiores logros do escultor máis aclamado da antiga Grecia. Fidias comezou a súa obra ao redor do ano 447 a.C,Lacares retirou as láminas de ouro no 296 a.C. para pagar ás súas tropas, e o bronce foi probablemente dourado máis adiante. Resultou danada por un lume cara ao 165 a.C., mais foi amañada. Continuaba estando no Partenón no século V, cando puido terse perdido noutro lume. Un relato menciónaa, porén, en Constantinopla no século X.

A obra tivo un grande impacto entre os seus contemporáneos, ata o punto de que deu orixe a unha tradición de estatuas criselefantinas, na cal atópase comprometido de novo a Fidias, coa estatua de Zeus en Olimpia, e a outros escultores, nos santuarios dos séculos V e século IV a.C.

## Descrición 
O historiador antigo Pausanias dá unha descrición da estatua:

O tipo xeral da *Atenea Partenos*, aínda que non o seu carácter e calidade, pode aquilatarse a partir da súa imaxe en moedas e as súas reproducións en miniaturas esculpidas, como obxectos votivos, e nas representacións sobre xemas gravadas.

A testa de Atenea aparece lixeiramente inclinada cara a adiante. Está de pé coa súa man esquerda pousada sobre un escudo vertical. O seu xeonllo esquerdo está lixeiramente dobrado, o seu peso desprazado levemente cara á súa perna dereita. O seu quitón está axustado na cintura por un par de serpes, cuxas colas entrelázanse nas costas. Os guechos do pelo caen sobre o peto da deusa. A Niké da súa man dereita estendida é alada: discutiuse moito sobre se había un soporte baixo o orixinal de Fidias, sendo contraditorias as versións conservadas. A posición exacta dunha lanza, a miúdo omitida, non se determinou completamente, se estaba no brazo dereito de Atenea ou sostida por unha das serpes da éxida, tal e como N. Leipen a restaurou, seguindo a xema *Aspasios*.

miniatura|Testa da *Atenea Varvakeion*

## Notas 
## Bibliografía 
* Leipen, N. *Athena Parthenos* (Toronto) 1971.

## Ligazóns externas 
* Colin Delaney, "Pheidias, Sculptor to the Gods"  (en inglés)
* Alan LeQuire Page (en inglés)
* Nashville Parthenon Page  (en inglés)
Chita, Xapón

**Chita** (知多市, ちたし, *Chita-shi*) é un concello xaponés da prefectura de Aichi. Está situado na parte de Tōkai da rexión de Chūbu, e ó oeste da prefectura, na península de Chita, na zona da provincia histórica de Owari e no centro da illa de Honshū. A súa superficie é de 45,43&nbsp;km², a poboación é de 85.574 habitantes (2009) e ten unha densidade de poboación de 1.880 hab./km².

O concello de Chita limita cos concellos de Tōkai, Higashiura, Agui e Tokoname.

## Cidades irmandadas 
*  Chitá.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Chita .
* Sitio web oficial da cidade de Chita .
Kariya

**Kariya** (刈谷市, かりやし, *Kariya-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e no centro da prefectura, na zona oeste da provincia histórica de Mikawa, no centro da illa de Honshū. A súa superficie é de 50,45&nbsp;km², a poboación é de 146.622 habitantes (2009) e ten unha densidade de poboación de 2.910 h/km².

O concello de Kariya limita cos concellos de Higashiura, Ōbu, Toyoake, Tōgō, Miyoshi, Toyota, Chiryū, Anjō e Takahama.

## Economía 
Dentro da cidade hai moitas sedes e fabricas principais do grupo Toyota.
* Toyota Industries (豊田自動織機) - Sede de todo o grupo Toyota 
* Denso Corporation (デンソー)
* Toyota Boshoku (豊田紡織)
* Toyota Auto Body (トヨタ車体)
* Aisin Seiki (アイシン精機)
* Aichi Steel (愛知製鋼)
* JTEKT Corporation (ジェイテクト)

## Cidades irmandadas 
*  Mississauga, Ontario, Canadá (1981)

## Universidades 
* Universidade de Aichi de Educación (愛知教育大学, Aichi University of Education)

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kariya .
* Sitio web oficial da cidade de Kariya .
Costa Blanca

[miniatura|dereita|225px|Vista de [Xàbia, na Costa Blanca]]
A **Costa Blanca**, ou **Costa Branca** en galego, é o nome turístico dado á costa mediterránea da provincia de Alacant, que comprende desde o municipio de Dénia ata o de Pilar de la Horadada. Está constituída por 244&nbsp;km de areais, calas e cantís.

Os concellos situados na Costa Blanca son Dénia, Xàbia, Teulada, Benissa, Calp, Altea, L'Alfàs del Pi, Benidorm, Finestrat, La Vila Joiosa, El Campello, Alacant, Elx, Santa Pola, Guardamar del Segura, Torrevieja, Orihuela e Pilar de la Horadada.

## Galería 

Ficheiro:Beach at Kingsgate, Kent, 2005.jpg|Praia de Altea
Ficheiro:Castillo de Denia.jpg|Castelo de Dénia
Ficheiro:Sonnenaufgang_penon_de_ifach.jpg|Penedo de Ifach
Ficheiro:Altea3.jpg|Altea
Ficheiro:Playa de Levante, Benidorm, España, 2014-07-02, DD 86.JPG|Benidorm
Ficheiro:Villajoyosa.jpg|La Vila Joiosa
Ficheiro:Alicante_Spain_CastilloSantaBarbara.jpg|Porto de Alacant
Ficheiro:Alicante.jpg|Rúa de Alacant

Ficheiro:Coastal_area,_El_Campello,_Alicante.jpg|Coveta Fumá
Ficheiro:Playa El Fosa de Calpe.jpg|Praia de Calp
Ficheiro:Montgo.jpg|El Montgó
Ficheiro:Elche - parque municipal1.jpg|O palmeiral de Elx
Ficheiro:Cola del pantano de Tibi.jpg|Pantano de Tibi
Ficheiro:Torrehoradada.jpg‎|Pilar de la Horadada
Ficheiro:Torrevieja-MonumentoMediterraneo.jpg |Torrevieja

## Véxase tamén 
### Ligazóns externas 
* Web de información cultural e turística sobre a Costa Blanca
* Páxina de información sobre a Costa Blanca
* Web de turismo da Costa Blanca
* Diario Dixital Costa Blanca Marina Baixa
Xoán Pérez

**Xoán Pérez**, nado en Ondarroa, Biscaia, en 1968, é un actor galego.

## Traxectoria 
Comezou a súa carreira profesional cos monicreques coa compañía de teatro Danthea, onde empezou a súa formación teatral. Seguiu coa súa propia compañía, Tres globos, producindo espectáculos versionados de contos clásicos. O Sapo Encantado, Pedro e o Lobo, O Parrulo Feo, Caraporquiña Vermella.

No programa da TVG *Con perdón* realizaba entrevistas absurdas a personaxes famosos facéndose pasar por un xornalista sen experiencia.

Participou na longametraxe *Mucha sangre*, de Pepe de las Heras, Chapapote ¡Oh no! de Ferrán llagostera e na serie *A miña sogra e mais eu*.
José María Posada

**José María Posada Pereira**, nado en Vigo o 19 de marzo de 1817 e finado en Pontevedra o 19 de novembro de 1886, foi un poeta e xornalista galego.

## Traxectoria 
Estudou Humanidades e Teoloxía e finalmente Leis na Universidade de Santiago de Compostela, licenciándose en 1845. En 1840 fundou en Santiago unha Academia Literaria e Artística que reunía o mellor do país. En 1845 fundou *La Aurora de Galicia*, revista de literatura, ciencias e artes, con Francisco Añón. Residiu en Madrid entre 1851 e 1852, estudando pintura.

Establecido en Vigo, creou o xornal *Faro de Vigo* (1852), onde apareceron a maioría dos seus escritos. Alí co pseudónimo de **Don Lucas** publicou crónicas burlescas, así como poemas e lendas en galego. Escribiu un libro de recordos, *Un paseo de Vigo a Bayona* (1866). A súa creación poética está recollida postumamente en *Poesías selectas* (1888), volume décimo sexto da *Biblioteca Gallega* de Andrés Martínez Salazar, con prólogo de José de Santiago y Gómez e biografía de Xoán Neira Cancela.

## Galería de imaxes 

Carta de Rosalía de Castro a José María Posada. Santiago, 23.06.1868.pdf|Carta de Rosalía de Castro a Posada, 1868.
Poesías selectas 1888 José María Posada.pdf|page=7|*Poesías selectas*, 1888, Biblioteca Gallega.

## Véxase tamén 
### Bibliografía 
* 
* 
* 
* 
* 
* 
* 
* , Ricardo (1982). *El Romanticismo español*. Madrid: Cátedra (3.ª ed.).
* 

### Outros artigos 
* Precursores
British Caledonian

**British Caledonian** foi unha compañía británica de aviación que operaba en áreas América do Norte, América do Sur, Europa, África e Oriente Medio.

## Historia
Comezou as súas operacións en 1970, tendo como a súa base de operacións o aeroporto de Londres-Gatwick Airport. Rapidamente, a partir de mediados da década dos 70, a empresa ampliou a súa oferta de destinos a varios continentes. Porén, foi nos anos 80 cando a British Airways fixo que quedase relegada a un segundo plano, sendo ao cabo adquirido por esta en 1987 e desaparecendo como tal.

## Frota 
Ao longo da súa historia British Caledonian operou os seguintes avións:

* Airbus A310-200
* BAC One-Eleven
* Boeing 707
* Boeing 747
* McDonnell Douglas DC-10
* Piper PA-23 Aztec
* Piper PA-31 Navajo Chieftain
* Vickers VC10
* Vickers Viscount
* Lockheed L-1011 TriStar
Negueira, Negueira, Negueira de Muñiz

**Negueira** e un lugar da parroquia de Negueira, e a capital do concello de Negueira de Muñiz. En 2020 tiña 41 habitantes, seis menos ca en 2000.

## Edificios de interese
Aquí atópanse os edificios administrativos, como a casa do concello ou o centro de saúde. Tamén se atopa a igrexa parroquial.

## Festas
O 15 de agosto celébrase na vila a romaría da Nosa Señora da Veiga.

## Lugares e parroquias
### Lugares de Negueira
### Parroquias de Negueira de Muñiz
Sanformar, Negueira, Negueira de Muñiz

**Sanformar** é un núcleo da parroquia de Negueira, no concello lugués de Negueira de Muñiz. Segundo o Instituto Galego de Estatística, en 2024 estaba deshabitado.

## Notas 
## Lugares e parroquias
### Lugares de Negueira 
### Parroquias de Negueira de Muñiz
Ichinomiya

**Ichinomiya** (一宮市, いちのみやし, *Ichinomiya-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó noroeste da prefectura, na zona da provincia histórica de Owari, no centro da illa de Honshū. A súa superficie é de 113,91&nbsp;km², a poboación é de 378.163 habitantes (2009) e ten unha densidade de poboación de 3.320 h/km².

O concello de Ichinomiya limita cos concellos de Inazawa, Haruhi, Kitanagoya, Iwakura, Kōnan (que son da prefectura de Aichi); Hashima, Kasamatsu, Ginan e Kakamigahara (que son da prefectura de Gifu).

## Personaxes de sona 
* Yamauchi Kazutoyo (山内一豊, やまうちかずとよ, 1545? ou 1546? - 1605) - Foi un samurai e daimyō do período Segoku e o período Azuchi-Momoyama, e 1º señor do dominio de Tosa do período Edo (shogunato de Tokugawa).
* Arina Tanemura (種村 有菜, たねむら ありな, 1978 -) - Mangaka

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Ichinomiya .
John Travolta

**John Joseph Travolta**, nado en Englewood (Nova Jersey) o 18 de febreiro de 1954, é un actor estadounidense.

## Traxectoria 
Traballou con numerosos artistas de sona, como Olivia Newton John, Nicolas Cage, Nancy Allen, Jamie Lee Curtis, Kirstie Alley, Dwayne Johnson, Danny DeVito, Brian de Palma, Vince Vaughn, Uma Thurman, Halle Berry, Samuel L. Jackson ou Bruce Willis.

A súa carreira esténdese durante máis de catro décadas, abarcando a prolífica suma de máis de corenta películas, concentrando múltiples nominaciones aos Premios da Academia, os premios BAFTA e os Premios do Sindicato de Actores *Screen Actors Guild*. gañou un Globo de Ouro ao mellor actor e ao mellor bailarín e é considerado como unha icona do cinema e do espectáculo.

Foi nomeado aos premios Óscar, os premios BAFTA e os premios do sindicato de actores Screen Actors Guild e gañou o Globo de Ouro como actor e bailarin. Fíxose famoso polas súas actuacións nos filmes *Saturday Night Fever*, *Grease* e *Pulp Fiction* (do director Quentin Tarantino) na que encarnou o personaxe de Vincent Vega.

miniatura|dereita|John Travolta

## Véxase tamén 
### Ligazóns externas 
* Páxina web do actor
Tokoname

**Tokoname** (常滑市, とこなめし, *Tokoname-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó suroeste da prefectura, na península de Chita, na zona da provincia histórica de Owari e no centro da illa de Honshū. A súa superficie é de 55,63&nbsp;km², a poboación é de 54.378 habitantes (2009) e ten unha densidade de poboación de 977 h/km².

O concello de Tokoname limita cos concellos de Chita, Agui, Handa, Taketoyo e Mihama.

## Véxase tamén 
### Outros artigos 
* Lista de concellos do Xapón.

### Ligazóns externas 
* Sitio web oficial da cidade de Tokoname .
* Sitio web oficial da cidade de Tokoname .
Pythonidae

miniatura|dereita|Pitón real
Os **pitóns** ou **pythonidae** son unha familia de serpes constritoras. O xénero *Python* foi descrito por Daudin en 1803. Os pitóns pódense distinguir das boas en que teñen dentes no premaxilar, un pequeno óso na parte frontal da mandíbula superior. A maioría das boas dan a luz crías vivas, mentres que os pitóns poñen ovos. Algunhas especies de boas de area (subfamila *Ericinae*) coñécense erroneamente como pitóns.

## Notas
Ann Druyan

**Ann Druyan**, nada o 13 de xuño de 1949 en Queens, Nova York, é unha novelista, guionista e realizadora estadounidense de televisión, coñecida pola súa participación en diversos proxectos de divulgación científica.

## Traxectoria
Foi a terceira esposa do famoso científico e divulgador Carl Sagan. Tamén foi a encargada da dirección do disco interestelar de *Voyager 1* e *Voyager 2*. Nese proxecto, dirixido polo seu home, foi a encargada de decidir as mensaxes de música e imaxes a incluír.
Peixe pallaso

miniatura|dereita|Peixe pallaso común
O **peixe pallaso** caracterízase polas súas intensas cores vermella, rosa ou laranxa e branco. Procede dos arrecifes de coral do Indopacífico e vive conxuntamente coas anemones, teoricamente unha especie depredadora, da que obtén unha protección fronte a posíbeis atacantes. En troques, o peixe pallaso ofrece a posibilidade de inxerir as substancias prexudiciais para a anemone.

Doado de obter, é un peixe de mantemento sinxelo, de aí que todas as súas variedades constitúan unha boa opción para acuarios. Trátase dunha especie carnívora, que precisa dunha lixeira achega vexetal na súa dieta. No seu medio natural os peixes pallaso perseguen as súas pequenas presas.

## Véxase tamén 
### Ligazóns externas 
* Ficha do peixe pallaso
Ouca

O termo **ouca** pódese referir ás seguintes plantas:
***Algas**, as diversas plantas herbáceas que viven somerxidas ou aboiando na tona da auga.
*A calquera especie de **ranúnculo** (*Ranunculus sp.*) en especial os acuáticos, e especificamente á **herba da prata** (*Ranunculus peltatus*).
Proximidades Cantabria

**Proximidades Cantabria** é un servizo de Proximidades Renfe entre a cidade de Santander, Reinosa, Cabezón de la Sal e Liérganes, todas en Cantabria. O trazado é o das liñas Palencia-Santander, Oviedo-Santander e Santander-Bilbao, que son de vía única electrificada.

## Características 
Actualmente este núcleo de proximidades dispón du tres liñas: C-1, C-2 e C-3, e o seu percorrido é o seguinte:

## Véxase tamén 
### Outros artigos 
* Proximidades Renfe
* Renfe Operadora

### Ligazóns externas 
* Horarios e estacións de Proximidades Santander
* Mapa de Proximidades Santander
Proximidades Cádiz

miniatura|dereita|Plano de proximidades Cádiz

A rede de **Proximidades Cádiz** é unha das redes de Proximidades Renfe que dá servizo a varios municipios das comarcas da Baía de Cádiz e a Campiña de Jerez, na provincia de Cádiz. Esta rede está formada por dúas liñas en servizo, 61&nbsp;km de vías férreas e 13 estacións en servizo. Concretamente, a rede ten paradas nos municipios de Cádiz, San Fernando, Puerto Real, El Puerto de Santa María e Xerez da Fronteira.

## Liñas 

## Véxase tamén 
### Outros artigos 
* Proximidades Renfe
### Ligazóns externas 
* Horarios e estacións de Proximidades Cádiz
* Mapa de Proximidades Cádiz
Xiomara Alfaro

**Xiomara Alfaro**, nada na Habana o 11 de maio de 1930 e finada en Miami o 24 de xuño de 2018, foi unha cantante cubana de música popular que residiu nos Estados Unidos. Marcou un estilo propio na canción popular cubana, co seu repertorio de boleros na súa voz de soprano con especial capacidade para os sons agudos. É unha artista contemporánea de Olga Guillot, Celia Cruz, Omara Portuondo ou Yma Sumac.

## Traxectoria 
Iniciouse en revistas musicais nos anos 50 e en espectáculos de cabaré, actuou no club Tropicana e realizou espectáculos en diversos países do mundo, chegando a editar máis de 28 discos, algún coa colaboración de Bebo Valdés ou Ernesto Duarte Brito, entre outros.

Estivo casada co pianista panameño Rafael Benítez, quen foi o seu adaptador e director de orquestra artístico colaborando na gravación dos seus discos. O bolero "Siboney" de Ernesto Lecuona foi moi popular na súa voz. Participou no filme italiano *Mambo*, canda Silvana Mangano e Vittorio Gassman, dirixido por Robert Rossen en 1954.

## Notas
Bebo Valdés

**Dionisio Ramón Emilio Valdés Amaro**, coñecido como **Bebo Valdés**, nado na Habana o 9 de outubro de 1918 e finado en Estocolmo o 22 de marzo de 2013, foi un músico de jazz considerado como unha das figuras centrais da época dourada da música cubana. Ademais de pianista, a súa faceta máis coñecida, foi tamén compositor, adaptador e director. É o pai doutro destacado pianista de jazz cubano, Chucho Valdés.

## Traxectoria 
Tiña ascendencia galega por parte materna, pois seu avó Ramón Amaro era un galego que se instalara en Cuba.

## Notas 
## Véxase tamén 
### Ligazóns externas 
* filme documental 
* Biografía en *Biblioteca Cubana*
Gene Hackman

**Gene Hackman**, nado en San Bernardino (California) o 30 de xaneiro de 1930 e finado en Santa Fe (Novo México) o 18 de febreiro de 2025, foi un actor e escritor estadounidense gañador do Óscar e do Globo de Ouro.

Iniciouse na interpretación na década de 1960 e acadou sona durante a década de 1970, despois do seu papel en *The French Connection*, filme que lle reportou o seu primeiro premio Óscar, e continuou aparecendo en papeis de grande importancia en filmes de Hollywood, demostrando así as súas facultades interpretativas en títulos como *Superman*, *Bat 21*, *Heist* ou *The Royal Tenenbaums*.

## Traxectoria 
Fillo dun xornalista que abandonou á súa familia cando Hackman tiña trece anos, Hackman tivo que facer fronte ao alcoholismo da súa nai, que morreu nun incendio que ela mesma provocou. O mozo abandonou a casa da súa nai con dezaseis anos para ingresar na Infantería de Mariña e cando saíu de alí marchou a estudar xornalismo na Universidade de Illinois. Porén, abandonou a facultade e foi facer un curso técnico de radio. Entón decidiu probar a actuación e matriculouse no Pasadena Playhouse en California.

En 1964, debutou en Broadway na obra *Any Wednesday* e nese mesmo ano protagonizou o filme *Lilith*, xunto a Warren Beatty. A súa primeira candidatura ao Óscar chegou en 1967 polo seu papel secundario en *Bonnie e Clyde*. En 1970 foi nomeado de novo para o premio por *I Never Sang for My Father*.

O Óscar chegou en 1971 polo seu papel de Jimmy 'Popeye', un policía de Nova York que desartellaba unha banda de drogas en *The French Connection*. Con todo, para o actor, o filme de Francis Ford Coppola *A conversación* foi o seu mellor traballo.

Hackman tivo algúns problemas cardíacos na década de 1990, mais a pesar da súa mala saúde non deixou de traballar. Co western *Sen perdón*, dirixido por Clint Eastwood, gañou outro Óscar e un Globo de Ouro. Despois do filme de 2004 *Welcome to Mooseport*, o seu médico dixo que o seu corazón non estaba en condicións de ser sometido a tensión e decidiu retirarse. Os seus únicos traballos posteriores foron a narración dos primeiros catro episodios da serie da NFL ''America's Game: The Super Bowl Champions* e dous documentais sobre os marines. Tamén apareceu nun episodio de *Diners, Drive-Ins and Dives'', onde o chef Guy Fieri visitou un restaurante de Santa Fe onde Hackman estaba a comer.

O actor casou dúas veces. Coa súa primeira esposa, caixeira bancaria, tivo tres fillos. En 1991 casou coa pianista clásica Betsy Arakawa. O 26 de febreiro de 2025, Hackman e a súa esposa foron atopados mortos na súa casa de Santa Fe. O actor morreu aos 95 anos, mentres que a súa muller tiña 63.

## Filmografía 
## Notas
Joan Llaneras

**Joan Llaneras Roselló**, nado o 17 de maio de 1969 en Porreres, Mallorca, é un laureado ciclista de pista balear. Na actualidade vive Montagut, Garrotxa. Ten participado na modalidade de Madison e en carreira por puntos, sendo esta última a súa especialidade, e onde acadou os seus meirandes éxitos.

## Véxase tamén 
### Ligazóns externas 
* Palmarés 
* Ficha de Llaneras
Justo Betancourt

**Justo Betancourt**, nado o 6 de decembro de 1940 en Matanzas, é un músico cubano encadrado dentro do xénero denominado salsa. Coñecido polo alcume "O Mulato", cultivou así mesmo o bolero e outras músicas latinoamericanas. O seu meirande éxito é a interpretación da canción "Pa bravo yo".

## Véxase tamén
### Ligazóns externas
*Perfil do artista 
*Vídeo musical dun bolero de Betancourt
Willie Rosario

**Willie Rosario**, tamén coñecido como **Míster Afinque**, nado en Coamo o 6 de maio de 1930 é un músico, compositor e director de orquestra portorriqueño de música salsa.

## Traxectoria
Foi criado nunha familia humilde. Seus pais decatáronse do seu potencial musical e fixeron que tomase leccións de guitarra á idade de 6 anos. Recibiu a educación primaria e secundaria na súa cidade natal. A súa nai tamén lle impartiu clases de saxofón, mais el interesouse principalmente pola conga. En 1946, formou unha banda chamada *Coamex*. Non obstante, un ano máis tarde a súa familia mudouse á Nova York, alugando un apartamento nun gueto de Manhattan coñecido como Spanish Harlem.

Willie Rosario entrou en contacto e tocou a conga para diversas orquestras. Despois de se graduar na escola secundaria, mantivo a súa educación e estudou xornalismo e relacións públicas. Nunha ocasión Rosario visitou o famoso Palladium Ball Room en Nova York, onde Tito Puente tocaba o timbal. Este foi o comezo da súa aventura con dito instrumento.

## Véxase tamén
### Ligazóns externas
*Páxina web oficial de Willie Rosario
Monte Perdido

300px|miniatura|Vista sur de Monte Perdido.
**Monte Perdido** é o macizo calcario máis alto de Europa. O seu pico máis elevado é o Monte Perdido cunha altitude de 3.355 msnm.

## Situación e datos
Está situado ao norte da provincia de Huesca, no parque nacional de Ordesa e Monte Perdido dentro da vertente sur do Pireneo occidental, na comunidade autónoma de Aragón. Este macizo está incluído dentro da Reserva da biosfera Ordesa-Viñamala declarada pola UNESCO en 1997.

O macizo de Monte Perdido, coñecido polas Tres Sorores ou *Treserols*, está composto polos picos de Monte Perdido, con 3.355 metros, o Cilindro, con 3.328, e o Añisclo, con 3.263, que tamén é chamado Soum de Ramond, dedicado ao pireneísta Louis Ramond de Carbonnières, o primeiro que subiu e contouno. Neste sector atópanse 22 cumios de máis de 3.000 m.
Pico Cilindro

O **pico Cilindro**, tamén chamado **Marboré** ou **Cilindro de Marboré**, é un pico de 3.328 m de altura do macizo de Monte Perdido, dentro da cordilleira dos Pireneos e que se sitúa integramente en España (Val de Ordesa), pero moi preto da fronteira con Francia (Circo de Gavarnie) coa que limita o pico Marboré, estando incluído no español Parque Nacional de Ordesa e Monte Perdido e próximo ao Parque Nacional dos Pireneos. Dentro do macizo de Monte Perdido, os tres cumes maiores coñécense como as **Tres Sorores** ou **Treserols**, das que o Pico Cilindro (3.328 m) é a máis noroccidental e seguen o propio Monte Perdido (3.355 m) e o pico Soum de Ramond (3.263 m).

O seu nome débese á impresionante cara Norte, unha parede vertical redondeada cunha forma que recorda a un cilindro xeométrico e o seu sobrenome débese a que a mesma cara Norte domina o circo glaciar de Marboré, onde se acha o **Ibón de Marboré**.
Proximidades Donostia

**Cercanías San Sebastián** ou **Donostiako Aldiriak** é unha das redes de Proximidades Renfe que dá servizo á cidade de Donostia, os municipios da súa área metropolitana leste e os municipios situados no val do río Oria e do río Deba ata Oñati.

Esta rede atópase na liña ferroviaria Madrid-Irún, polo que os trens de proximidade comparten vías con servizos rexionais e de longo percorrido. O trazado está electrificado e con dobre vía.

O núcleo ten unha única liña, C-1, que une Irún e Oñati pasando por Donostia.

O material móbil empregado son trens da serie 440 reformados e da serie 446.

## Liñas 
## Véxase tamén 
### Outros artigos
* Proximidades Renfe
Pico da Maladeta

O **Pico da Maladeta** é un cume montañoso de 3.308 msnm próxima ao Pico Aneto. Atópase situado no Parque Natural Posets-Maladeta, no municipio de Benasque, provincia de Huesca, comunidade autónoma de Aragón, en España. Na súa ladeira norte reside o denominado Glaciar da Maladeta, cunhas 37 ha de superficie total. Atópase fraccionado en dous partes, Maladeta occidental (6 ha) e oriental (31 ha).

Antigamente, a Maladeta estaba considerado o pico máis alto da zona, e os intentos por chegar á súa cima foron anteriores ao resto de picos do macizo homónimo. En concreto, a primeira ascensión tivo lugar polo médico e naturalista Friedrich von Parrot, o 28 de setembro de 1817.

## Notas
Asago

**Asago** (朝来市, あさごし, *Asago-shi*) é un concello xaponés da prefectura de Hyōgo. Está situado ó norte da rexión de Kinki e no centro-norte da prefectura, na zona da provincia histórica da Tajima. A súa superficie é de 402,98&nbsp;km², a poboación é de 33.392 habitantes (2009) e ten unha densidade de poboación de 82,9 hab./km².

O concello de Asago limita cos concellos de Toyooka, Yabu, Shisō, Kamikawa, Taka, Tanba (que son da prefectura de Hyōgo); e Fukuchiyama (este último é da prefectura de Kyoto).

## Historia 
A cidade de Asago foi fundada pola fusión de 4 concellos de vilas do distrito de Asago (Asago, Ikuno, Santō e Wadayama) no ano 2005.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Asago .
Viñamala

miniatura|300px|Vista do *Vignemale* desde o refuxio das Oulettes de Gaube
O pico **Viñamala** (*Vignemale* en francés e *Comachibosa* en aragonés) é un monte situado nos Pireneos, entre a provincia de Huesca (España) e o departamento de Altos Pireneos (Francia). 
Na cara española (val de Bujaruelo) forma parte da zona periférica de Parque nacional de Ordesa e Monte Perdido, mentres que a francesa está dentro do Parque Nacional dos Pireneos. É o pico máis alto do Pireneo francés e do macizo ao que pertence.

Aínda que o 2 de agosto de 1792 uns xeógrafos deixaron un sinal na cima, mais ao non reterse o seu nome considérase como primeira ascensión "coñecida" a realizada o 8 de outubro de 1837 por Henri Cazauz, guía de Luz, e o seu amigo Bernard Guillembet.
Balaitus

O **Balaitus** (*Balaïtous* en francés, *Pico Os Moros* en aragonés, *Vathleitosa* en occitano) é un macizo granítico dos Pireneos, situado na fronteira entre España e Francia, que marca o comezo polo Oeste dos *Altos Pireneos*. O pico Balaitus (de 3&nbsp;144 metros de altura) é o primeiro dos Pireneos que excede os 3&nbsp;000 m desde a costa atlántica. Parece que o seu nome provén do occitano gascón "vath" (val) e "leitosa".

Sitúase entre o español Val de Tena (Sallent de Gállego) e o francés Val d'Azun.
Pica d'Estats

A '''Pica d'Estats'* (*Pique d'Estats'' en francés) é unha das montañas máis altas da cordilleira dos Pireneos. Ten unha altura de 3.143 metros e atópase na fronteira entre España e Francia. Tamén é o pico máis alto de Cataluña.

## Localización e descrición 
Atópase entre a comarca do Pallars Sobirà e Ariège, situada ao final da Vallferrera e da ribeira de Sotllo, formada por tres picos, pouco separados o un do outro. O pico central, é o máis alto (3143 m.), o pico occidental ou pico de Verdaguer (3131 m.) e o pico oriental ou punta Gabarró (3115 m.), que é o vértice xeodésico. A cadea coincide exactamente coa fronteira de Occitania pertencente a Francia, cunha orientación xeral que vai de Norte, Noroeste a Sueste.

## Véxase tamén 
### Ligazóns externas 
*A Pica d'Estats en camptocamp, coa descrición do itinerario normal de ascenso.
Kasugai

**Kasugai** (春日井市, かすがいし, *Kasugai-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó norte da prefectura, na zona da provincia histórica de Owari, no centro da illa de Honshū. A súa superficie é de 92,71&nbsp;km², a poboación é de 302.885 habitantes (2009) e ten unha densidade de poboación de 3.270 h/km².

O concello de Kasugai limita cos concellos de Inuyama, Komaki, Toyoyama, Nagoya, Seto (que son da prefectura de Aichi); e Tajimi (este último é da prefectura de Gifu).

## Cidades irmandadas 
*  Kelowna, Columbia Británica, Canadá (1981)

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kasugai .
* Sitio web oficial da cidade de Kasugai .
Pico Alcazaba

A **Alcazaba** é, con 3.371 metros é o quinto cume máis alto da Península Ibérica e terceiro da súa cordilleira. Está situado na provincia de Granada, en Andalucía, e pertence a Serra Nevada, na cordilleira Penibética.
Xunto cos picos do Mulhacén e Puntal de la Caldera, forma un anfiteatro na vertente norte, no que nace o río Genil, a partir da Lagoa da Mosca, un lago permanente.
Pico Viejo

**Pico Viejo** ou **Montaña Chahorra** é un volcán situado na illa de Tenerife, Illas Canarias. Constitúe o segundo pico máis alto de Tenerife e Canarias tras o Teide cunha altura de 3.135 m sobre o nivel do mar.

Este edificio forma parte do complexo volcánico Pico Viejo-Teide que comezou a súa formación fai aproximadamente 200.000 anos no centro da illa. O seu cráter, duns 800 metros de diámetro, é un dos cráteres satélites que se reparten ao redor do Teide. No ano 1798 entrou en erupción e constituíu os chamados **Narices do Teide**. Esta erupción viño a ser a última das acaecidas dentro dos límites do Parque Nacional do Teide e a de maior duración das erupciones históricas de Tenerife, lanzando material volcánico durante tres meses.
Shisō

**Shisō** (宍粟市, しそうし, *Shisō-shi*) é un concello da prefectura de Hyōgo no Xapón. Está situado ao norte da rexión de Kinki e ao oeste da prefectura, na zona oeste da provincia histórica da Harima. A súa superficie é de 658,60&nbsp;km² a poboación é de 41.509 habitantes (2009) e ten unha densidade de poboación de 63 h/km².

O concello de Shisō limita cos concellos de Sayō, Tatsuno, Himeji, Kamikawa, Asago, Yabu (que son da prefectura de Hyōgo); de Mimasaka, Nishiawakura (que son da prefectura de Okayama); e Wakasa (este último é da prefectura de Tottori).

## Historia 
A cidade de Shisō foi fundada pola fusión de 4 concellos de vilas do distrito de Shisō (*Yamasaki*, *Ichinomiya*, *Haga* e *Chikusa*) no ano 2005.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Shisō .